
CONVENIO DE COLABORACIÓN ENTRE A DEPUTACIÓN DE PONTEVEDRA E A AGRUPACIÓN EUROPEA DE COOPERACIÓN TERRITORIAL DO RIO MIÑO -AECT RIO MINHO- PARA LEVAR A CABO A REDACCIÓN DO PROXECTO DE EXECUCIÓN DA PONTE PEONIL INTERNACIONAL AS NEVES-MONÇAO, NO ÁMBITO DO DESENVOLVEMENTO E PROMOCIÓN DA COOPERACIÓN TRANSFRONTEIRIZA.

DOCUMENTO ASINADO ELECTRONICAMENTE POR:

CONVENIO DE COLABORACIÓN ENTRE A DEPUTACIÓN DE PONTEVEDRA E A AGRUPACIÓN EUROPEA DE COOPERACIÓN TERRITORIAL DO RIO MIÑO -AECT RIO MINHO- PARA LEVAR A CABO A REDACCIÓN DO PROXECTO DE EXECUCIÓN DA PONTE PEONIL INTERNACIONAL AS NEVES-MONÇAO, NO ÁMBITO DO DESENVOLVEMENTO E PROMOCIÓN DA COOPERACIÓN TRANSFRONTEIRIZA.

No Pazo Provincial, na data da sinatura electrónica

INTERVEÑEN

Dunha parte, D. Luis López Diéguez, na súa condición de Presidente da Deputación Provincial de Pontevedra, actuando en virtude das competencias que se lle atribúen no artigo 34 da Lei 7/1985, de 2 de abril, reguladora das bases do réxime local, e no artigo 105 da Lei 5/1997, de 22 de xullo, de Administración Local de Galicia.
E doutra, D. José Manuel Vaz Carpinteira, na súa condición de Director da Agrupación Europea de Cooperación Territorial (AECT Rio Minho), NIPC 514724790, en virtude das competencias que se lle atribúen no artigo 14 dos Estatutos da AECT Rio Minho publicados na 2ª Serie do Diario da República Portuguesa do 8 de marzo de 2018.
E dando fe do acto que se celebra D. Carlos Cuadrado Romay, Secretario Xeral da Deputación Provincial de Pontevedra.

Todas as partes se recoñecen mutua e reciprocamente plena capacidade para o outorgamento do presente instrumento e, a tal efecto,

MANIFESTAN
Primeiro.- A Agrupación Europea de Cooperación Transfronteiriza (AECT) do Rio Minho é unha persoa xurídica de dereito público, constituída pola Deputación de Pontevedra e a Comunidade Intermunicipal (CIM) do Alto Minho, co obxectivo de promover a cooperación territorial transfronteiriza. O AECT Rio Minho constituíuse ao abeiro do Regulamento (CE) n.º 1082/2006, do 5 de xullo, do Parlamento Europeo e do Consello, do 5 de xullo, modificado polo Regulamento (UE) n.º 1302/2013, do Parlamento Europeo e do Consello, do 17 de decembro de 2013, a través de escritura pública celebrada o 24 de febreiro de 2018, sendo publicado este acto na 2.ª Serie do Diario da República Portuguesa do 8 de marzo de 2018, rexistrado no Comité das Rexións Europeas co n.º 72 e publicado no Xornal Oficial da Unión Europea do 20 de abril de 2018.
Segundo.- Co obxectivo de contribuír ao desenvolvemento e reforzar a cohesión económica e social do seu territorio, o  AECT Rio Minho ten como atribucións articular o espazo común e promover as relacións de cooperación territorial no seu territorio, aumentar a cohesión institucional desta área e promover o territorio                                    
do AECT Rio Minho no exterior, para pór en valor as potencialidades dos seus recursos endóxenos, ademais de facer medrar e consolidar a marca turística transfronteiriza Rio Minho no ámbito nacional e internacional.
Terceiro.- A Deputación é a entidade de goberno e administración autónoma da provincia, dentro da esfera das súas competencias, que ten como fins propios e específicos garantir os principios de solidariedade e equilibrio intermunicipais, asegurando a prestación integral e adecuada na totalidade do territorio provincial dos servizos de competencia municipal, incluíndo a asistencia e cooperación xurídica, económica e técnica e, en xeral, o fomento e a administración dos intereses particulares da provincia de conformidade ao establecido nos artigos 31 e 36 da Lei 7/1985, de 2 de abril. E, especificamente, o artigo 36.1.d) establece que a deputación é competente en materia de cooperación no fomento do desenvolvemento económico e social e na planificación no territorio provincial, de acordo coas competencias das demais Administracións Públicas neste ámbito.
Cuarto.- A Deputación de Pontevedra desenvolve proxectos de cooperación transfronteiriza en colaboración con diversas entidades territoriais portuguesas co fin de aumentar a cohesión territorial e social dos concellos do Miño transfronteirizo, impulsando a colaboración institucional e social mediante fórmulas estables de cooperación que xeren iniciativas, proxectos e sinerxías capaces de contribuír decididamente ao crecemento intelixente, sustentable e 
integrador do territorio e da sociedade da raia, no marco da Estratexia Europa 2030.
Quinto.- O territorio do AECT Rio Minho abrangue os concellos do sur da provincia de Pontevedra e as cámaras da rexión do Alto Minho de Portugal, un total de 26 municipios. A finalidade do AECT Rio Minho é a defensa da xestión compartida dos servizos entre todos os actores existentes na contorna do río Miño internacional. A súa Asemblea Xeral aprobou na sesión celebrada en Valença o día 20/12/2023 o Plano de Actividades e Orzamento para a anualidade 2024, na cal contémplase o financiamento do programa “Apoio ás dinámicas locais transfronteirizas” a través dunha aportación extraordinaria por valor de 47.718,00 €, destinada ao financiamento do 50% do mencionado programa. Este programa persegue apoiar iniciativas de mobilidade sostible no ámbito do territorio transfronteirizo, en concreto, a través da realización do proxecto de execución da ponte peonil sobre o Rio Miño entre As Neves e Monçao.

 A formalización desta aportación extraordinaria farase no seu momento mediante un convenio entre a Deputación de Pontevedra e o AECT Rio Minho e, paralelamente, un convenio entre entidade local portuguesa (Cámara municipal de Monçao) e o AECT Rio Minho.
Sexto.- A finalidade deste convenio é poder levar a cabo esta ponte colgante, a cal unirá o Sendeiro dos Pescadores galego coa ecopista lusa e convertirase nun elemento singular da zona, dinamizador dos concellos e nun potente atractivo turístico.

Por tal motivo, as dúas partes, Deputación de Pontevedra e a AECT Rio Miño acordan subscribir o presente Convenio Específico de Colaboración de conformidade coas seguintes
CLÁUSULAS
Primeira.- Obxecto do convenio

O presente convenio ten por obxecto a realización dunha aportación por parte da Deputación de Pontevedra ó AECT Rio Minho para financiar o 50% do coste da redacción do proxecto de execución da ponte peonil internacional de As Neves-Monçao, no ámbito do desenvolvemento e promoción da cooperación transfronteiriza.

Segunda.- Contido 
O AECT Rio Minho contratará a redacción do proxecto de execución da ponte internacional peonil As Neves-Monçao, que comprenderá o seguinte contido:

I. Estudo xeolóxico e xeotécnico
II. Programa Base

III. Estudo previo
IV. Anteproxecto

V. Proxecto de execución
VI. Asistencia técnica

Terceira.- Financiamento da actividade
Os custes máximos estimados da contratación da redacción do proxecto son de 95.436,00 euros (IVE incluído), sendo asumidos en partes iguais pola Deputación de Pontevedra (47.718,00 €) e o Municipio de Monção (47.718,00 €).
A Deputación de Pontevedra, recoñecendo o interese da acción, comprométese a apoiar financeiramente ó AECT Rio Minho na redacción do proxecto e na proporción que lle corresponde no valor global de 47.718,00 € (corenta e sete mil setecentos dezaoito euros), IVE incluído. 

No caso de que o gasto xustificado non acadase o importe total establecido, a Deputación só achegará o importe da cantidade efectivamente xustificada.

Os encargos do presente convenio imputaranse contra a partida orzamentaria 25/942.9431.491.01_2024 “A entidade transfronteiriza AECT Rio Minho”. Estes gastos correspóndense coa aportación extraordinaria destinada ao programa “Apoio ás dinámicas locais transfronteirizas”.
Cuarta.- Pagamento e xustificación da actividade
A cantidade referida na cláusula anterior (47.718,00 €) será transferida pola Deputación de Pontevedra ó AECT Rio Miño da seguinte maneira:
· 25% do valor global, 11.929,50 €, unha vez se adxudique a licitación.
· 25% do valor global, 11.929,50 €, unha vez se presente o Estudo previo.

· 25% do valor global, 11.929,50 €, unha vez se entregue o Anteproxecto
· 25% do valor global, 11.929,50 €, unha vez se entregue o proxecto de execución.
Para a súa xustificación, o AECT Rio Minho presentará a seguinte documentación:
1º pago:

- Documentos acreditativos da adxudicación do contrato para o servizo de redacción do proxecto, onde figurará a empresa adxudicataria e o importe do contrato.

2º pago:

- Documento técnico do Estudo Previo.

- Factura ou copia de facturas cotexadas ou dos documentos análogos con valor probatorio por no ámbito mercantil e administrativo ou os documentos xustificativos correpondentes, que sirva como xustificante de pagamento do estudo previo.
3º pago:

- Documento técnico do anteproxecto.

- Factura ou copia de facturas cotexadas ou dos documentos análogos con valor probatorio por no ámbito mercantil e administrativo ou os documentos xustificativos correpondentes, que sirva como xustificante de pagamento do anteproxecto.
4ºpago:
- Documento técnico do Proxecto constructivo completo.
- Informe de supervisión favorable asinado por técnico competente da Deputación de Pontevedra que recolla que o proxecto reune os documentos exisidos segundo a lexislación de contratos do sector público, e que os documentos detallan toda a información necesaria para entender o obxectivo do proxecto, a sua adecuación funcional e a sua viabilidade técnica e solución constructiva.
- Facturas ou copias de facturas cotexadas ou dos documentos análogos con valor probatorio no ámbito mercantil e administrativo ou os documentos xustificativos correspondentes.
- Conta xustificativa que relacione os gastos e os ingresos obtidos para a realización da acción obxecto deste convenio. A conta xustificativa conterá unha relación clasificada dos gastos realizados onde se indiquen os acredores, os documentos xustificativos, os importes e, se é o caso, as datas de pago. 

- Certificación da aprobación das facturas e demais documentación xustificativa que será realizada polo órgano competente da AECT Rio Minho.
- Acreditación do cumprimento das obrigas tributarias e sociais referidas na cláusula VIII.

- Proba do cumprimento das obrigas asumidas, mediante a achega de documentos nos que conste a publicidade do financiamento provincial.
Quinta.- Contratación e execución

1. Corresponderalle á AECT Rio Minho o outorgamento dos contratos de subministro, servizos e asistencia para a completa realización da actividade programada.
2. No procedemento de contratación, o AECT Rio Minho axustará toda a súa actuación ao disposto na lexislación de contratos do sector público que lle sexa de aplicación.
Sexta.- Publicidade do financiamento provincial

1. O AECT Rio Minho fará constar de forma expresa o financiamento da Deputación nos documentos e informes que se redacten, nas entrevistas e encontros que se celebren e nas publicacións divulgativas ou científicas que se deriven das mesmas, así como na publicidade que con tal motivo se faga.

Sétima.- Termo para a realización da actividade e prazo de xustificación
1. As actividades que son obxecto de financiamento provincial realizaranse dende a data da sinatura deste convenio e fíxase un prazo de execución ate o 30 de abril de 2025.
2. Unha vez rematado o traballo, o AECT Rio Minho deberá presentar a xustificación documental á que se refire a cláusula cuarta no prazo máximo de quince días contado a partir da finalización daquelas.
3. De conformidade co disposto no artigo 52.2 da lei 40/2015, de 1 de outubro de Réxime Xurídico do Sector Público, no suposto de convenios onde deriven 
compromisos financeiros, entenderanse cumpridos cando o seu obxecto sexa realizado nos termos e satisfacción de ambas partes, dacordo coas suas respectivas compentencias.
4. O aboamento da importe financiado materializarase mediante ingreso na conta da entidade financeira indicada pola AECT Rio Minho na documentación achegada. 
Oitava.- Acreditación do cumprimento das obrigas tributarias e coa seguridade social

1. Tal e como se recolle na cláusula 1.2 do convenio para a constitución da AECT Rio Minho, o ente creado ten a súa sede en Portugal na cámara de Valença, na Avda. Miguel Dantas nº69, e unha delegación na provincia de Pontevedra nun lugar que será designado pola Diputación de esa provincia.
2. Na cláusula sétima de dito convenio, onde se recollen os principios de xestión e contratación do persoal, se establece que a sede do AECT Rio Minho disporá dunha plantilla de persoal que será cuberta tendo en conta a lexislación portuguesa, ademais dos principios de dereito da Unión Europea sobre xestión e contratación do persoal. A delegación da provincia poderá dispoñer dunha plantilla de persoal aprobada pola Asemblea Xeral da AECT a proposta do director, que será cuberta tendo en conta a lexislación española.
3. No momento actual a AECT Rio Minho conta con persoal propio na súa sede de Valença, mentres que a Delegación de Pontevedra carece de persoal. Por este motivo a AECT non se atopa dada de alta na Seguridade Social Española.
4. Dado que a AECT Rio Minho é unha persoa colectiva de dereito público e ten número de identificación fiscal portugués (NIPC:514724790), a afectos do cumprimento das obrigas tributarias, estas son contraídas coa Autoridade Tributaria e Aduaneira de Portugal.
5. Polos motivos expostos anteriormente, a AECT Rio Minho deberá acreditar, con carácter previo á sinatura deste convenio e logo, con carácter previo ao pagamento do importe financiado, que se atopa ao día no cumprimento das obrigas tributarias coa Autoridade Tributaria e Aduaneira de Portugal e coa Segurança Social Portuguesa. 
6. A acreditación do cumprimento das obrigas tributarias coa Deputación provincial determinaraa esta de oficio. 
Novena.- Destino e manexo dos fondos recibidos
1. O AECT Rio Minho destinará os fondos recibidos ao pagamento dos gastos que se acheguen coa xustificación de gasto presentada. 

2. Co fin de garantir un axeitado control da aplicación dos fondos, o pagamento deberá quedar acreditado documentalmente mediante a utilización de transferencia bancaria, tarxeta de débito ou crédito, cheque nominativo ou 
calquera outro medio que deixe constancia da data de pagamento e da identidade do perceptor. 

Décima .- Control financeiro da Deputación e dos órganos de control externo
1. O AECT Rio Minho poderá ser escollida pola Intervención provincial para a realización dun control financeiro sobre a aportación concedida, co fin de acreditar a efectiva aplicación dos fondos á finalidade para a que foron concedidos, o correcto financiamento da actividade e o cumprimento de todas as demais obrigas formais e materiais que lle impón o presente convenio de colaboración. 
2. Asemade, de acordo co disposto na Lei 6/1985, do 24 de xuño, do Consello de Contas de Galicia, o AECT Rio Minho queda sometida aos procedementos de fiscalización que leven a cabo o Consello de Contas de Galicia ou, no seu caso, segundo o disposto na Lei orgánica 2/1982, do 12 de maio, aos procedementos de axuizamento contable que poida incoar o Tribunal de Contas, e a calquera outro órgano de control, nacional ou europeo.  
3. Do mesmo xeito e consonte o artigo 53.2 da Lei 40/2015, do 1 de outubro, de Réxime Xurídico do Sector Público, comunicaranse ao Tribunal de Contas ou órgano externo de fiscalización da Comunidade Autónoma, segundo corresponda, as modificacións, prórrogas ou variacións de prazos, alteración dos importes dos compromisos económicos asumidos e a extinción dos convenios indicados.
Décimo primeira.- Reintegro, infraccións e sancións
1. O incumprimento dalgunha das cláusulas previstas no presente convenio de colaboración poderá levar á obriga de reintegro parcial ou total dos fondos recibidos, así como ao pago dos xuros de mora que se de vindiquen desde o día no que se realizou o pagamento ata o momento no que se acorde a procedencia do reintegro.

Décimo segunda.- Vixencia do convenio, prórroga ou modificación
1. O presente convenio entrará en vigor na data da súa sinatura e terá vixencia ata o remate das actuacións obxecto do convenio. En todo caso, fíxase un prazo de execución de un ano desde a data de sinatura do convenio.
2. Logo da solicitude previa da AECT Rio Minho, realizada polo menos un mes antes da data indicada anteriormente, o convenio poderá ser prorrogado até un máximo de seis meses por acordo expreso de ambas as dúas partes, tomado antes de que expire a súa vixencia e logo dos informes previos preceptivos da unidade xestora, da Secretaría e da Intervención da Deputación.
3. Tamén por acordo expreso de ambas as dúas partes e por causa debidamente xustificada, e despois dos mesmos informes indicados no apartado anterior, o convenio poderá ser obxecto de modificación.
Décimo terceira. - Natureza, interpretación, modificación e xurisdición competente
1. O presente convenio ten natureza administrativa e para resolver as dúbidas que xurdan na interpretación das súas cláusulas aplicaranse as disposicións contidas 
no capítulo VI do Título Preliminar da Lei 40/2015, de 1 de outubro, de Réxime Xurídico do Sector Público.
2. A interpretación das dúbidas e lagoas que poidan xurdir na aplicación do presente convenio corresponderalle ao Presidente da Deputación, logo dos informes previos preceptivos da unidade xestora, da Secretaría e da Intervención provincial. 
3. Corresponderalle aos órganos da xurisdición contencioso-administrativa, segundo a distribución de competencias disposta na Lei 29/1998, do 13 de xullo , reguladora da dita xurisdición, o coñecemento das cuestións litixiosas que poidan xurdir como consecuencia do presente convenio.
Décimo cuarta.- Comisión de Seguimento e control

Para o seguimento e coordinación da execución deste convenio e resolución das dúbidas que poidan producirse na súa interpretación crearase unha comisión integrada por dous representantes de cada unha das Institucións asinantes, un dos cales terá carácter técnico.

As súas funcións, entre outras, serán as seguintes:
· A puntual recepción de información sobre tódalas as actuacións que se produzan na execución dos contratos a que este convenio se refire.
· A coordinación entre as administracións asinantes na execución e financiamento do convenio, ditando ao efecto as instrucións oportunas.

· A emisión de informe en relación coa necesidade do axuste das anualidades do convenio e en relación con cantas incidencias se produzan na execución dos contratos a que este se refire.
· Impulsar e avaliar o cumprimento do presente convenio, propoñendo as actuacións que se consideren precisas.

· Propoñer a interpretación, en caso de dúbida, do contido do mesmo.

· En caso de que xurdiran controversias na aplicación do convenio, propor ás partes a resolución das mesmas.
· A resolución das dúbidas que presente a interpretación do convenio e, no seu caso, a emisión de informe se a dúbida ten que ser resolta polos órganos de goberno das administracións asinantes.
· A formulación das propostas que procedan en relación ás cuestións a que os seus informes se refiran.
A Comisión de Seguimento reunirase cando o estime conveniente o seu responsable, por decisión propia ou a petición de calquera dos seus membros. As súas reunións terán lugar no Pazo Provincial de Pontevedra. Na reunión constituínte da Comisión de Seguimento designarase ao responsable da mesma e ao seu secretario que levantará acta das súas reunións.
Décimo quinta.- Resolución

O convenio extinguirase polo cumprimento das actuacións que constitúen o seu obxecto ou por incorrer en causa de resolución. Serán causas de resolución:
1º.- O transcurso do prazo máximo de vixencia do convenio.
2º.- O acordo unánime dos asinantes.
3º.- O incumprimento das obrigas e compromisos asumidos por parte dalgún dos asinantes.
Neste caso, notificarase á parte incumpridora un requirimento para que, no prazo que se sinale, cumpra coas obrigas ou compromisos que se consideran incumpridos. Se transcorrido o prazo indicado no requirimento persistira o incumprimento, a parte que o dirixiu notificará á outra parte a concorrencia de causa de resolución e entenderase resolto o convenio. A resolución do convenio por esta causa poderá dar lugar a indemnización dos danos e perdas causados.
4º.- Por decisión xudicial declaratoria da nulidade do convenio.
5º.- Por calquera outra causa distinta das anteriores prevista no convenio ou noutras leis.
E para que conste, para os efectos oportunos e en proba de conformidade, as partes asinan este convenio por duplicado e a un só efecto no lugar e data arriba indicados.

O Presidente da Deputación de Pontevedra               O Director do AECT Rio Minho
         Asdo.: Luis López Diéguez                                  Asdo.: José Manuel Vaz Carpinteira  
O Secretario Xeral da Deputación de Pontevedra

Asdo.: Carlos Cuadrado Romay

ANEXO I. Orzamento desagregado:
	OBXECTO CONVENIO
	 
	SEN IVE
	IVE (23%)
	TOTAL

	
	 50% CUSTO PROXECTO DE EXECUCIÓN PROXECTO PONTE PEONIL AS NEVES-MONÇAO
	38.795,12 €
	8.922,88 €
	47.718,00€

